Oʻzbekiston Milliy paralimpiya qoʻmitasi. Oʻzbekiston Milliy paralimpiya qoʻmitasi – Oʻzbekistondagi sport qoʻmitasi. 2021-yil Oʻzbekiston Milliy paralimpiya assotsiatsiyasi asosida tashkil etilgan. Tarixi. Oʻzbekiston Milliy paralimpiya assotsiatsiyasi 2007 yilda tashkil etilgan. Oʻzbekiston Respublikasi Prezidentining 2021 yil 18 maydagi „Paralimpiya harakatini rivojlantirishga doir qoʻshimcha chora-tadbirlar toʻgʻrisida“gi qarori asosida Oʻzbekiston Milliy paralimpiya assotsiatsiyasi negizida Oʻzbekiston Milliy paralimpiya qoʻmitasi tashkil etildi. Oʻzbekiston Milliy paralimpiya qoʻmitasi Xalqaro Paralimpiya qoʻmitasi (IPC) va Osiyo Paralimpiya qoʻmitasi (APC) aʼzosi hisoblanadi. Oʻzbekiston Milliy paralimpiya qoʻmitasi Oʻzbekiston xududida imkoniyati cheklangan sportchilar oʻrtasida turli darajadagi musobaqalarni tashkillashtiradi va oʻtkazadi. Paralimpiyachilarga respublika va xalqaro miqyosidagi musobaqalarga tayyorgarlik koʻrishda toʻliq va sifatli sharoit yaratish tashkilotning muhim vazifalaridan biri hisoblanadi. Paralimpiya gʻoyalari hamda qadriyatlarini mamlakat va butun dunyo boʻylab targʻib qilish, davlat va jamiyat eʼtiborini imkoniyati cheklangan insonlarga qaratish ham Oʻzbekiston Milliy paralimpiya qoʻmitasining asosiy vazifasidir. Rahbariyat. Muxtorxon Tashxodjaev 2019 yildan buyon Oʻzbekiston Milliy paralimpiya qoʻmitasi raisi hisoblanadi. Xalqaro musobaqalardagi ishtiroki. Oʻzbekiston Milliy paralimpiya qoʻmitasi sportchilari 3 ta yozgi Paralimpiya oʻyinlari, 2 ta qishki Paralimpiya oʻyinlari, 4 ta Para Osiyo oʻyinlari, 3 ta Yoshlar Para Osiyo oʻyinlarida ishtirok etgan. Paralimpiya oʻyinlari. Tokio-2020 Rio-2016 London-2012 Para Osiyo oʻyinlari. Guanjou-2010 Incheon-2014 Jakarta-2018 Xanchjou-2022 Yoshlar Para Osiyo oʻyinlari. Malayziya-2013 BAA-2017 Bahrain-2021